ሥሜት ምንድ ነው? .. ከልክ ያለፈ ሥሜት፣ ሃሳብና አንድምታዎቹ
ሃኪምዎን ይጠይቁ፥ በሰው ልጅ የተፈጥሮ ሥሜት፣ ምንነት። ጠባይና የስነ ልቦና ጤና - አለፍ ብሎም ከጤናማው ምሕዋር ውጭ የሚታዩ ሁኔታዎችን የሚመረምር አዲስ ተከታታይ ቅንብር ነው።የአንጎልና የሥሜትን ቁርኝት፤ ስለ አንድ ነገር ያለን ወይም በውስጣችን ያደረ “ከልክ ያለፈ” ወይም “የተጋነነ” ሥሜት በማሕበረሰብ ደህንነት ላይ ሊያሳድር የሚችለውን ተፅዕኖ የሚመለከቱ አወያይ ጭብጦችም ይመለከታል።ለጥያቄዎቹ ሞያዊ ትንታኔውን የሚሰጡን፥ የዘወትር የፕሮግራሙ ተባባሪ፤ በዚህ በዩናይትድ ስቴትስ በሚገኘው የሜዮ ክሊኒክ የነርቭና የአዕምሮ ህክምና ልዩ ባለሞያና በህክምና ትምህርት ቤቱ የትምህርት ክፍሉ ኃላፊ ፕሮፌሰር ዮናስ እንዳለ ገዳ ናቸው።   